KOMMISSIONENS BESLUTNING af 8. november 1995 om godkendelse af EF-programmet for strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter i Sverige (mål nr. 5a) uden for regioner under mål nr. 6 - perioden 1995-1999) (Kun den svenske udgave er autentisk) (95/482/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3699/93 af 21. december 1993 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (1), særlig artikel 4, stk. 2, og

ud fra følgende betragtninger:

Sveriges regering forelagde den 12. maj 1995 Kommissionen det i artikel 3, stk. 1, i forordning (EF) nr. 3699/93 omhandlede enhedsprogrammeringsdokument;

enhedsprogrammeringsdokumentet omfatter en beskrivelse af de valgte hovedfelter samt anmodningerne om støtte fra Det Finansielle Instrument til Udvikling af Fiskeriet (FIUF) og oplysninger om, hvorledes støtten fra Den Europæiske Investeringsbank (EIB) og de øvrige finansielle instrumenter påtænkes anvendt ved gennemførelsen af EF-programmet for sektoren fiskeri, akvakultur og forarbejdning og afsætning af fiskerivarer og akvakulturprodukter, i det følgende benævnt »sektoren«;

visse områder i Sverige er berettigede til strukturstøtte under mål nr. 6 som fastlagt i Protokol nr. 6 om særlige bestemmelser for mål nr. 6 inden for rammerne af strukturfondene i Finland, Norge og Sverige (2); dette nye prioriterede mål, som sammen med de øvrige fem mål under strukturfondene som fastlagt i Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (3), senest ændret ved forordning (EF) nr. 3193/94 (4); strukturstøtte til aktioner i disse områder er omfattet af et generelt program for mål nr. 6;

for de regioner i Sverige, som ikke er omfattet af mål nr. 6, skal der vedtages en særskilt beslutning om EF-programmet for strukturinterventionerne;

ifølge artikel 3 i Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (5), senest ændret ved forordning (EF) nr. 3193/94, skal Kommissionen inden for rammerne af partnerskabet sikre samordningen og sammenhængen mellem fondsstøtten og interventionen fra EIB og de øvrige finansielle instrumenter, herunder EKSF, og fra andre aktioner med strukturelt sigte;

også EIB har været inddraget i udarbejdelsen af EF-programmet i overensstemmelse med artikel 8, stk. 1, i forordning (EØF) nr. 4253/88, som finder tilsvarende anvendelse for udarbejdelsen af EF-programmet; Banken har erklæret sig rede til at bidrage til iværksættelsen af støtterammen på grundlag af de rammebeløb for lån, der er angivet i denne beslutning, og i overensstemmelse med sine vedtægtsmæssige bestemmelser;

i henhold til artikel 2, stk. 2, i Kommissionens forordning (EØF) nr. 1866/90 af 2. juli 1990 om bestemmelser vedrørende anvendelsen af ecu ved strukturfondenes budgetmæssige gennemførelse (6), senest ændret ved forordning (EF) nr. 2745/94 (7), skal den EF-støtte, der er til rådighed for hele perioden, og dens årlige fordeling i Kommissionens beslutninger om godkendelse af et enhedsprogrammeringsdokument udtrykkes i ecu i beslutningsårets priser og indeksreguleres; den årlige fordeling skal være i overensstemmelse med progressionen i forpligtelsesbevillingerne, jf. bilag III til forordning (EØF) nr. 2052/88 i den ændrede udgave af tiltrædelsesakten (8); ved indeksreguleringen anvendes én årlig sats, der svarer til den sats, der hvert år anvendes på EF-budgettet ved den tekniske tilpasning af de finansielle overslag;

i artikel 1 i Rådets forordning (EØF) nr. 2080/93 af 20. juli 1993 om gennemførelsesbestemmelser til forordning (EØF) nr. 2052/88 for så vidt angår det finansielle instrument til udvikling af fiskeriet (9) er det fastsat, hvilke aktioner FIUF kan deltage i finansieringen af; forordning (EF) nr. 3699/93 definerer kriterierne og betingelserne for strukturinterventioner i sektoren;

EF-programmet er udarbejdet i samarbejde med den berørte medlemsstat inden for rammerne af partnerskabet, jf. artikel 4 i forordning (EØF) nr. 2052/88;

EF-programmet opfylder de betingelser og indeholder de oplysninger, der er fastsat i artikel 14 i forordning (EØF) nr. 4253/88;

i artikel 1 i finansforordningen af 21. december 1977 vedrørende De Europæiske Fællesskabers almindelige budget (10), senest ændret ved forordning ( EKSF, EF, Euratom), nr. 2730/94 (11), er det fastsat, at der for opfyldelsen af de retlige forpligtelser, der er indgået i forbindelse med aktioner, hvis gennemførelse strækker sig over mere end ét regnskabsår, fastsættes en frist, som på hensigtsmæssig måde præciseres over for modtageren, når støtten ydes;

alle øvrige betingelser for, at der kan ydes støtte fra FIUF, er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Forvaltningskomité for Fiskeristrukturerne -

VEDTAGET FØLGENDE BESLUTNING:

Artikel 1

EF-programmet for strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter i Sverige, for mål nr. 5a), bortset fra regioner omfattet af mål nr. 6, for perioden 1. januar 1995 til 31. december 1999 (12) godkendes herved.

Artikel 2

EF-programmet omfatter følgende hovedelementer:

a) De prioriterede felter, der er udvalgt med henblik på den fælles indsats, deres specifikke kvantificerede mål, vurderingen af den forventede virkning og deres sammenhæng med Sveriges økonomiske og sociale politik.

De prioriterede felter er følgende:

- tilpasning af fiskeriindsatsen

- fornyelse og modernisering af fiskerflåden

- akvakultur

- beskyttede havområder

- fiskerihavnefaciliteter

- forarbejdning og afsætning af produkter

- afsætningsfremme

- andre foranstaltninger (undersøgelser, teknisk assistance m.v.).

b) Støtten fra FIUF, jf. artikel 3 og 4.

c) De nærmere bestemmelser om gennemførelsen af det samlede programmeringsdokument vedrørende:

- bestemmelserne om overvågning og evaluering

- bestemmelserne om den finansielle gennemførelse

- bestemmelserne om overholdelsen af EF-politikkerne.

d) Bestemmelserne om kontrol af overholdelse af additionalitetsprincippet og en første evaluering heraf.

Artikel 3

Støtten fra FIUF vedrørende EF-programmet udgør højst 40 mio. ECU i 1995-priser.

De faktisk påløbne udgifter er støtteberettigede under FIUF med virkning fra 12. maj 1995.

De nærmere bestemmelser om den finansielle støtte, herunder FIUF's finansielle bidrag til de områder og de foranstaltninger, som EF-programmet omfatter, fremgår af finansieringsplanen.

Det nationale finansieringsbehov, der er angivet i finansieringsplanen, kan delvis dækkes gennem EU-lån fra Den Europæiske Investeringsbank og de øvrige låneinstrumenter.

Artikel 4

Indeksreguleringen foregår på grundlag af følgende årlige fordeling af de samlede, maksimale støttebeløb fra FIUF:

>TABELPOSITION>

Artikel 5

De budgetmæssige forpligtelser vedrørende den første tranche er fastsat til 7,63 mio. ECU.

Forpligtelserne vedrørende de efterfølgende trancher fastsættes på grundlag af EF-programmets finansieringsplan og tempoet i gennemførelsen.

Artikel 6

Støttebestemmelserne kan senere variere som følge af ændringer, der under hensyntagen til de budgetmæssige muligheder og bestemmelser vedtages i henhold til proceduren i artikel 25, stk. 5, i forordning (EØF) nr. 4253/88.

Artikel 7

EF-støtten vedrører udgifter i forbindelse med de aktioner, der er omfattet af nærværende EF-program, og for hvilke der i medlemsstaten er vedtaget retligt bindende bestemmelser og indgået forpligtelser for de fornødne finansielle midler senest den 31. december 1999. Udgifterne til de pågældende aktioner skal konteres senest den 31. december 2001.

Artikel 8

EF-programmet skal gennemføres i overensstemmelse med EF-rettens bestemmelser, bl.a. EF-traktatens artikel 6, 30, 48, 52 og 59, samt EF-direktiverne om samordning af fremgangsmåderne med hensyn til indgåelse af offentlige kontrakter.

Artikel 9

Denne beslutning er rettet til Kongeriget Sverige.

Udfærdiget i Bruxelles, den 8. november 1995.

På Kommissionens vegne

Emma BONINO

Medlem af Kommissionen

(1) EFT nr. L 346 af 31. 12. 1993, s. 1.

(2) EFT nr. C 241 af 29. 8. 1994, s. 354.

(3) EFT nr. L 185 af 15. 7. 1988, s. 9.

(4) EFT nr. L 337 af 24. 12. 1994, s. 11.

(5) EFT nr. L 374 af 31. 12. 1988, s. 1.

(6) EFT nr. L 170 af 3. 7. 1990, s. 36.

(7) EFT nr. L 290 af 11. 11. 1994, s. 4.

(8) EFT nr. L 1 af 1. 1. 1995, s. 218.

(9) EFT nr. L 193 af 31. 7. 1993, s. 1.

(10) EFT nr. L 356 af 31. 12. 1977, s. 1.

(11) EFT nr. L 293 af 12. 11. 1994, s. 7.

(12) Dok. XIV/565/95 rev. 1.